**FIL120 Diskusjonsspørsmål: Uke 8**
(Seminar 23 februar)

1. Hva kjennetegner *eudaimonia* ifølge Aristoteles? Forklar hvordan analysen av *eudaimonia* innebærer teleologi, og gi et par eksempler på hvordan han kritiserer noen påståtte kandidater til hva det gode liv kan dreie seg om. Hvorfor kan ikke dyr eller barn sies å ha *eudaimonia*?
2. Beskriv etisk og intellektuell dyd, med hhv mot og *fronesis* som eksemplene. Hvordan skal vi forstå relasjonen mellom dem? På hvilke måter er den aktiviteten de sammen kan stå for, bare en sekundær *eudaimonia*?
3. Hvordan kommer Aristoteles’ metode, og innsikter fra andre undersøkelser vi kjenner fra hans hånd, til syne i Aristoteles’ etikk?
4. Hvordan blir man god ifølge Aristoteles? Forklar prosessen med henvisning til både naturlige egenskaper og sosialisering.
5. Hva er forskjellen mellom den gode og den akratiske (iblant kalt ‘viljesvake’)? Kom også inn på forskjellen mellom *akrasia* og *enkrateia*.
6. Beskriv de tre typene vennskap (*filia*) hos Aristoteles, hva som skiller dem og hva de har felles. Hvorfor er vennskap så viktig i Aristoteles’ etikk, og på hvilke måter kan man forstå Aristoteles’ karakterisering av vennen som et annet selv?